पाएं अपने शहर की ताज़ा ख़बरें और फ्री ई-पेपरडाउनलोड करें
जिले के उपायुक्त शशि रंजन ने जिले में 23 कंटोनमेंट जोन बनाने का निर्देश दिया है। उपायुक्त के निर्देश के मुताबिक नीलाम्बर-पिताम्बरपुर प्रखंड में कुल तीन, चैनपुर प्रखंड में कुल दो,उंटारी रोड प्रखंड में एक,छत्तरपुर प्रखंड में कुल तीन,तरहसी प्रखंड में एक, हैदरनगर प्रखंड में कुल तेरह कंटेन्मेंट जोन बनाया गया है।उन्होंने जारी आदेश में कहा है कि कंटोनमेंट जोन के लिए चिन्हित स्थानों में लोगों के प्रवेश एवं निकास को प्रतिबंधित किया गया है, ताकि कोविड -19 के प्रसार को रोका जा सके।
उन्होंने स्वास्थ्य विभाग की टीम को कंटोनमेंट जोन के अंतर्गत आने वाले सभी घरों के सर्वेक्षण का कार्य ससमय करने तथा लक्षण से संबंधित सभी मामलों की जांच जल्द से जल्द करने का निर्देश दिया है। उपायुक्त ने कंटोनमेंट जोन में रह रहे सभी व्यक्तियों से अपील की है कि वह अनिवार्य रूप से अपने घर में रहे। किसी भी परिस्थिति में कोई अन्य व्यक्ति का प्रवेश कंटोनमेंट जोन में निषेध होगा तथा कंटोनमेंट जोन के अंतर्गत आने वाली दुकानें तथा निजी एवं सार्वजनिक संस्थाएं तत्काल प्रभाव से बंद रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn